Abantu 9 bafudde olunnaku olw'eggulo mu kabenje akagudde ku kyalo Kalandaazi mu gombolola y'e Buwama mu disitulikiti y'e Mpigi ku luguudo oluva e Kampala okudda e Masaka nga n'abalala 9 badusiddwa mu ddwaliro nga bali mumbeera mbi.
Akabenje kano, kavudde ku takisi namba UAW 171W eyabadde eva Masaka okudda e Kampala neyingirira Toyota Premio namba UAM 215B eyabadde edda e Masaka ku ssaawa nga 11 ezakawungeenzi.
Abafunye obuvune, bamenyese embirizi, amagulu, emikono era baduusiddwa mu ddwaliro lye Gombe mu disitulikiti y'e Butambula, okufuna obujanjabi.
Aduumira Poliisi mu disitulikiti y'e Mpigi, Ahamad Kimera Sseguya agambye nti batandiise okunonyereza okuzuula amannya g'abagenzi.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn eng_Latn